CELEX: 32022R0854
Language: hu
Date: 2022-05-31 00:00:00
Title: A Bizottság (EU) 2022/854 végrehajtási rendelete (2022. május 31.) az (EU) 2020/2235 végrehajtási rendelet III. mellékletének a bizonyos állati eredetű termékek szállítmányainak az Unióba történő beléptetésére vonatkozó állategészségügyi/hatósági bizonyítványminták tekintetében történő módosításáról (EGT-vonatkozású szöveg)

2022.6.1.   
               
               
                  HU
               
               
                  Az Európai Unió Hivatalos Lapja
               
               
                  L 150/69
               
            
         A BIZOTTSÁG (EU) 2022/854 VÉGREHAJTÁSI RENDELETE
         (2022. május 31.)
         az (EU) 2020/2235 végrehajtási rendelet III. mellékletének a bizonyos állati eredetű termékek szállítmányainak az Unióba történő beléptetésére vonatkozó állategészségügyi/hatósági bizonyítványminták tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 7. cikke (2) bekezdése a) pontjára,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (2) és különösen annak 238. cikke (3) és 239. cikke (3) bekezdésére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (3) és különösen annak 90. cikke első bekezdése a) és b) pontjára és 126. cikke (3) bekezdésére,
         mivel:
         
                     (1)
                  
                  
                     Az (EU) 2020/2235 bizottsági végrehajtási rendelet (4) szabályokat állapít meg a bizonyos állat- és áruszállítmányok Unióba történő beléptetéséhez szükséges, az (EU) 2016/429 rendeletben előírt állategészségügyi bizonyítványokra, az (EU) 2017/625 rendeletben előírt hatósági bizonyítványokra és az említett rendeletek alapján kiállított állategészségügyi/hatósági bizonyítványokra vonatkozóan. Az (EU) 2020/2235 végrehajtási rendelet III. melléklete többek között meghatározza a bizonyos, emberi fogyasztásra szánt állati eredetű termékek szállítmányainak az Unióba történő beléptetésére vonatkozó állategészségügyi/hatósági bizonyítványmintákat.
                  
               
                     (2)
                  
                  
                     Konkrétabban az (EU) 2020/2235 végrehajtási rendelet III. mellékletének 1. fejezete meghatározza a háziasított szarvasmarhafélék emberi fogyasztásra szánt, a csontokról mechanikusan lefejtett hústól eltérő friss húsának Unióba történő beléptetésére vonatkozó állategészségügyi/hatósági bizonyítványmintát (BOV MINTA). Az e minta I. részének I.27. rovatához fűzött megjegyzést ki kell egészíteni a hiányzó „belsőség” kategóriával az áru jellegének leírásában. Ezért az említett mintát megfelelően módosítani kell.
                  
               
                     (3)
                  
                  
                     Ezen túlmenően az (EU) 2020/2235 végrehajtási rendelet III. mellékletének 33., 34. és 35. fejezete meghatározta az emberi fogyasztásra szánt nyers tej Unióba történő beléptetéséhez (MILK-RM MINTA), az emberi fogyasztásra szánt, nyers tejből készült vagy egyedi kockázatcsökkentő kezelés alkalmazási kötelezettsége alá nem tartozó tejtermékek Unióba történő beléptetéséhez (MILK-RMP/NT MINTA) és az emberi fogyasztásra szánt, pasztőrözési kezelés alkalmazási kötelezettsége alá tartozó tejtermékek Unióba történő beléptetéséhez (DAIRY-PRODUCTS-PT MINTA) szükséges állategészségügyi/hatósági bizonyítványmintákat. E minták állategészségügyi igazolását pontosítani kell a tej származására vonatkozó követelmények tekintetében. Ezért az említett mintákat megfelelően módosítani kell.
                  
               
                     (4)
                  
                  
                     Az (EU) 2020/2235 végrehajtási rendelet III. mellékletét ezért ennek megfelelően módosítani kell.
                  
               
                     (5)
                  
                  
                     Annak érdekében, hogy az (EU) 2020/2235 végrehajtási rendelet III. mellékletének 1., 33., 34. és 35. fejezetében meghatározott állategészségügyi/hatósági bizonyítványminták hatálya alá tartozó állati eredetű termékek szállítmányainak az Unióba való beléptetése tekintetében elkerülhetők legyenek a kereskedelmi zavarok, az e végrehajtási rendelettel bevezetett módosításokat megelőzően alkalmazandó (EU) 2020/2235 végrehajtási rendelettel összhangban kiállított állategészségügyi/hatósági bizonyítványok használatát egy átmeneti időszakra bizonyos feltételek mellett továbbra is engedélyezni kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/2235 végrehajtási rendelet III. melléklete e rendelet mellékletének megfelelően módosul.
         
         
            2. cikk
            A bizonyos állati eredetű termékeket tartalmazó azon szállítmányok Unióba történő beléptetését, amelyeket az e végrehajtási rendelettel bevezetett módosításokat megelőzően alkalmazandó (EU) 2020/2235 végrehajtási rendelet III. mellékletének 1., 33., 34. és 35. fejezetében meghatározott minták alapján kiállított megfelelő állategészségügyi/hatósági bizonyítvány kísér, a 2023. február 15-ig tartó átmeneti időszakra továbbra is engedélyezni kell, amennyiben a szóban forgó állategészségügyi/hatósági bizonyítványt legkésőbb 2022. november 15-én állították ki.
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 31-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 139., 2004.4.30., 55. o.
         
         
            (2)  HL L 84., 2016.3.31., 1. o.
         
         
            (3)  HL L 95., 2017.4.7., 1. o.
         
         
            (4)  A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
      
      
         
            MELLÉKLET
            Az (EU) 2020/2235 végrehajtási rendelet III. melléklete a következőképpen módosul:
            
                        a)
                     
                     
                        az 1. fejezetben a háziasított szarvasmarhafélék emberi fogyasztásra szánt, a csontokról mechanikusan lefejtett hústól eltérő friss húsának Unióba történő beléptetésére vonatkozó állategészségügyi/hatósági bizonyítványmintában (BOV minta) az I. rész I.27. rovatához fűzött megjegyzés helyébe a következő szöveg lép:
                        
                                    „I.27. rovat:
                                 
                                 
                                    Adja meg a harmonizált rendszer szerinti kódot (HR-kód): 02.01, 02.02, 02.06, 05.04 vagy 15.02.
                                 
                              A szállítmány leírása:
                        
                                     
                                 
                                 
                                    »Az áru jellege«: »hasított egésztest«, »hasított féltest«, »hasított negyedtest«, »belsőség« vagy »darabok«.
                                 
                              
                                     
                                 
                                 
                                    »A kezelés típusa«: tüntesse fel adott esetben a következőket: »kicsontozott«, »kicsontozatlan« és/vagy »érlelt«. Fagyasztott termék esetében adja meg a vágott részek/darabok lefagyasztásának dátumát (éé/hh).”
                                 
                              
                  
                        b)
                     
                     
                        a 33–35. fejezet helyébe a következő szöveg lép:
                        „33. FEJEZET
                        
                           ÁLLATEGÉSZSÉGÜGYI/HATÓSÁGI BIZONYÍTVÁNYMINTA AZ EMBERI FOGYASZTÁSRA SZÁNT NYERS TEJ UNIÓBA TÖRTÉNŐ BELÉPTETÉSÉHEZ (MILK-RM MINTA)
                        
                        
                           
                        
                           
                        
                           
                        
                           
                        
                           
                        34. FEJEZET
                        
                           ÁLLATEGÉSZSÉGÜGYI/HATÓSÁGI BIZONYÍTVÁNYMINTA AZ EMBERI FOGYASZTÁSRA SZÁNT, NYERS TEJBŐL KÉSZÜLT VAGY EGYEDI KOCSKÁZATCSÖKKENTŐ KEZELÉS ALKALMAZÁSI KÖTELEZETTSÉGE ALÁ NEM TARTOZÓ TEJTERMÉKEK UNIÓBA TÖRTÉNŐ BELÉPTETÉSÉHEZ (MILK-RMP/NT MINTA)
                        
                        
                           
                        
                           
                        
                           
                        
                           
                        
                           
                        
                           
                        35. FEJEZET
                        
                           ÁLLATEGÉSZSÉGÜGYI/HATÓSÁGI BIZONYÍTVÁNYMINTA AZ EMBERI FOGYASZTÁSRA SZÁNT, PASZTŐRÖZÉSI KEZELÉS ALKALMAZÁSI KÖTELEZETTSÉGE ALÁ TARTOZÓ TEJTERMÉKEK UNIÓBA TÖRTÉNŐ BELÉPTETÉÉSHEZ (DAIRY-PRODUCTS-PT MINTA)
                        
                        
                           
                        
                           
                        
                           
                        
                           
                        
                           
                        
                           ”